CELEX: 62006CA0448
Language: lt
Date: 2008-07-17 00:00:00
Title: Byla C-448/06 2008 m. liepos 17 d. Teisingumo Teismo (pirmoji kolegija) sprendimas ( Verwaltungsgericht Köln (Vokietija) prašymas priimti prejudicinį sprendimą) byloje cp-Pharma Handels GmbH prieš Vokietijos Federacinę Respubliką (Prašymas priimti prejudicinį sprendimą — Reglamento (EB) Nr. 1873/2003 galiojimas — Veterinariniai vaistai — Reglamentas (EEB) Nr. 2377/90 — Didžiausi veterinarinių vaistų likučių kiekiai gyvūninės kilmės maisto produktuose — Progesteronas — Naudojimo apribojimas — Direktyva 96/22/EB)

30.8.2008   
            
            
               LT
            
            
               Europos Sąjungos oficialusis leidinys
            
            
               C 223/8
            
         2008 m. liepos 17 d. Teisingumo Teismo (pirmoji kolegija) sprendimas (Verwaltungsgericht Köln (Vokietija) prašymas priimti prejudicinį sprendimą) byloje cp-Pharma Handels GmbH prieš Vokietijos Federacinę Respubliką
   
   (Byla C-448/06) (1)
   
   (Prašymas priimti prejudicinį sprendimą - Reglamento (EB) Nr. 1873/2003 galiojimas - Veterinariniai vaistai - Reglamentas (EEB) Nr. 2377/90 - Didžiausi veterinarinių vaistų likučių kiekiai gyvūninės kilmės maisto produktuose - Progesteronas - Naudojimo apribojimas - Direktyva 96/22/EB)
   (2008/C 223/11)
   Proceso kalba: vokiečių
   Prašymą priimti prejudicinį sprendimą pateikęs teismas
   Verwaltungsgericht Köln
   Šalys pagrindinėje byloje
   Ieškovė: cp-Pharma Handels GmbH
   
      Atsakovė: Vokietijos Federacinė Respublika
   Dalykas
   Prašymas priimti prejudicinį sprendimą — Verwaltungsgericht Köln — 2003 m. spalio 24 d. Komisijos reglamento (EB) 1873/2003 iš dalies pakeičiančio Tarybos reglamento (EEB) Nr. 2377/90, nustatančio veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje, II priedą (OL L 275, p. 9) galiojimas tiek, kiek leisdamas naudoti progesteroną, kaip veikliąją veterinarinių vaistų medžiagą, tik intravaginaliniu būdu jis uždraudžia šią medžiagą naudoti įšvirkščiamo tirpalo forma — Komisijos kompetencijos nustatyti tokį ribojimą egzistavimas pagal 1990 m. birželio 26 d. Tarybos reglamento (EEB) Nr. 2377/90, nustatančio veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje (OL L 224, p. 1) 1 straipsnio a punktą ir 3 straipsnį kartu su 1996 m. balandžio 29 d. Tarybos direktyvos 96/22/EB dėl draudimo vartoti gyvulininkystėje tam tikras medžiagas, turinčias hormoninį ar tirostatinį poveikį, bei beta antagonistus ir dėl Direktyvų 81/602/EEB, 88/146/EEB ir 88/299/EEB panaikinimo (OL L 125, p. 3) 4 straipsnio 1 punktu
   Rezoliucinė dalis
   Išnagrinėjus pateiktą klausimą nebuvo nustatyta nieko, kas paveiktų 2003 m. spalio 24 d. Komisijos reglamento (EB) Nr. 1873/2003, iš dalies keičiančio Tarybos reglamento (EEB) Nr. 2377/90, nustatančio veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje, II priedą, galiojimą.
   
      (1)  OL C 326, 2006 12 30.